Middelsstore, kraftige, vanligvis svarte trebukker, dekkvingene er mønstrede i gult eller rødt og svart. Antennene er rundt halvparten av kroppslengden, nokså tynne. Pronotum er stort og bredt, betydelig bredere enn langt, mer eller mindre rundet eller med en tann litt bak midten av hver sidekant. Dekkvingene nesten jevnbrede, oftest gule, oransje eller røde med mer eller mindre uregelmessige, svarte tverrbånd. Beina er nokså tynne og middels lange.